คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๕๑/๒๕๕๙เรื่องการดำเนินการกับของที่เก็บในเขตปลอดอากรและเขตประกอบการเสรีและของที่ใช้เป็นยุทธภัณฑ์เพื่อบรรเทาสาธารณภัย โดยที่ปัจจุบันได้ปรากฏข้อเท็จจริงว่ามีรถยนต์และของที่จัดเก็บในเขตปลอดอากรตามกฎหมายว่าด้วยศุลกากรตลอดจนเขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทยฝากหรือเก็บอยู่เป็นเวลานานหลายปีโดยเปล่าประโยชน์มิได้มีการนำรถยนต์และของนั้นออกจากเขตพื้นที่ดังกล่าวเนื่องจากกฎหมายทั้งสองฉบับมิได้กำหนดระยะเวลาไว้ว่าผู้นำของเข้าจะต้องดำเนินการให้มีการนำของออกจากเขตพื้นที่ให้แล้วเสร็จภายในระยะเวลาเท่าใดซึ่งการที่รัฐต้องจัดเก็บรถยนต์และของนั้นไว้นานปีโดยไม่มีกำหนดเวลาเป็นเหตุให้เกิดภาระในการจัดหาสถานที่เพื่อการจัดเก็บและภาระด้านค่าใช้จ่ายในการจัดเก็บรักษาทั้งรถยนต์และของนั้นก็มิได้ผ่านกระบวนการหรือพิธีการในการตรวจปล่อยของออกตามกฎหมายว่าด้วยศุลกากรรัฐจึงขาดรายได้จากการจัดเก็บภาษีอากรจากรถยนต์หรือของนั้นในขณะที่รถยนต์และของที่จัดเก็บก็เสื่อมสภาพเสื่อมราคา และเสื่อมประโยชน์ไปเรื่อย ๆอันส่งผลกระทบต่อภาระงบประมาณแผ่นดินและระบบเศรษฐกิจของประเทศเป็นอย่างมากนอกจากนี้ยังมีรถยนต์บางประเภทที่ทางราชการนำเข้ามาเพื่อประโยชน์สาธารณะแต่ต้องเก็บรักษาไว้เพราะมีคดีจนบัดนี้คดีสิ้นสุดลงแล้วก็ยังไม่สามารถนำรถยนต์ดังกล่าวออกมาใช้งานตามความประสงค์ของทางราชการได้ในขณะที่รถยนต์เหล่านั้นเสื่อมสภาพไม่พร้อมจะใช้งานลงเรื่อย ๆรัฐเองก็เสียค่าใช้จ่ายในการฝากหรือเก็บรักษานับพันล้านบาท หากทิ้งไว้โดยไม่นำมาซ่อมเพื่อใช้งานก็จะเสียประโยชน์เสียงบประมาณหลายพันล้านบาทและยังต้องเสียงบประมาณเพิ่มในการจัดหาใหม่มาทดแทน การทิ้งไว้จึงกระทบต่อเศรษฐกิจของประเทศประโยชน์สาธารณะ และราชการแผ่นดินในการมีพาหนะเพื่อบรรเทาสาธารณภัยที่ควรนำมาซ่อมเพื่อใช้ในราชการบรรเทาสาธารณภัยและราชการอื่นในฐานะเป็นยุทธภัณฑ์ดังนั้น หากได้มีการดำเนินการเพื่อนำรถยนต์หรือของที่จัดเก็บอยู่ในเขตพื้นที่ดังกล่าวออกมาจะเป็นการลดภาระในด้านงบประมาณหลายพันล้านบาททางหนึ่งและก่อให้เกิดรายได้แก่รัฐด้านภาษีอากรอย่างมากอีกทางหนึ่งอีกทั้งรถยนต์บางประเภทที่จัดเก็บอยู่ยังสามารถนำมาใช้ให้เกิดประโยชน์แก่ทางราชการในการบริการสาธารณะหรือเพื่อป้องกันบรรเทาสาธารณภัยให้แก่ประชาชนได้อีกด้วยอาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ ๑ ในคำสั่งนี้เขตปลอดอากร หมายความว่าเขตปลอดอากรตามกฎหมายว่าด้วยศุลกากรเขตประกอบการเสรี หมายความว่า เขตประกอบการเสรีตามกฎหมายว่าด้วยการนิคมอุตสาหกรรมแห่งประเทศไทยข้อ ๒ ให้ผู้ที่นำรถยนต์ใหม่สำเร็จรูปตามประเภทพิกัดศุลกากร๘๗๐๒ และ ๘๗๐๓ เข้ามาในราชอาณาจักรและได้นำเข้าเก็บในเขตปลอดอากรหรือเขตประกอบการเสรีเป็นระยะเวลาไม่น้อยกว่าสองปีหรือรวมกันไม่น้อยกว่าสองปี แล้วแต่กรณีก่อนวันที่คำสั่งนี้มีผลใช้บังคับ โดยเป็นของที่ยังไม่ได้ตรวจปล่อยออกไปนำรถยนต์ดังกล่าวออกจากเขตปลอดอากรหรือเขตประกอบการเสรีเพื่อใช้หรือจำหน่ายในราชอาณาจักรโดยชำระภาษีอากรให้ถูกต้องหรือส่งออกไปนอกราชอาณาจักร ทั้งนี้ภายในเก้าสิบวันนับแต่วันที่คำสั่งนี้มีผลใช้บังคับในกรณีที่มิได้ดำเนินการตามวรรคหนึ่งภายในระยะเวลาที่กำหนดให้ถือว่ารถยนต์ดังกล่าวเป็นของตกค้างตามกฎหมายว่าด้วยศุลกากรและให้อธิบดีกรมศุลกากรดำเนินการกับของตกค้างนั้นตามวิธีการที่กำหนดไว้ในกฎหมายว่าด้วยศุลกากรข้อ ๓ รถยนต์ใหม่สำเร็จรูปตามประเภทพิกัดศุลกากร๘๗๐๒ และ ๘๗๐๓ ที่เก็บอยู่ในเขตปลอดอากรหรือเขตประกอบการเสรีนอกจากที่กำหนดไว้ในข้อ ๒ ก่อนวันที่คำสั่งนี้มีผลใช้บังคับ ให้เก็บไว้ต่อไปได้ไม่เกินสองปีนับแต่วันที่นำเข้าเก็บครั้งแรกข้อ ๔ ของที่เก็บอยู่ในเขตปลอดอากรหรือเขตประกอบการเสรีนอกจากที่กำหนดไว้ในข้อ ๒ และข้อ ๓ ก่อนวันที่คำสั่งนี้มีผลใช้บังคับให้เก็บของดังกล่าวไว้ต่อไปได้ไม่เกินสองปีนับแต่วันที่คำสั่งนี้มีผลใช้บังคับข้อ ๕ ของที่นำเข้ามาในราชอาณาจักรและได้นำเข้าเก็บในเขตปลอดอากรหรือเขตประกอบการเสรีนับแต่วันที่คำสั่งนี้มีผลใช้บังคับให้เก็บได้ไม่เกินสองปีนับแต่วันที่นำเข้าเก็บครั้งแรกข้อ ๖ กรณีมีการโอนย้ายของที่เก็บไว้ตามข้อ ๓ ข้อ๔ หรือข้อ ๕ แล้วแต่กรณี ไปยังเขตปลอดอากรหรือเขตประกอบการเสรีอื่นให้นับระยะเวลาที่เก็บของดังกล่าวต่อเนื่องไปในกรณีจำเป็น อธิบดีกรมศุลกากรหรือผู้ว่าการการนิคมอุตสาหกรรมแห่งประเทศไทยอาจขยายระยะเวลาตามข้อ๓ ข้อ ๔ หรือข้อ ๕ แล้วแต่กรณี ได้ตามที่เห็นสมควร ทั้งนี้ ตามหลักเกณฑ์ วิธีการและเงื่อนไขที่อธิบดีกรมศุลกากรประกาศกำหนดข้อ ๗ ของที่นำเข้าเก็บไว้ในเขตปลอดอากรหรือเขตประกอบการเสรีเกินกว่าระยะเวลาที่กำหนดในข้อ๓ ข้อ ๔ ข้อ ๕ หรือข้อ ๖ แล้วแต่กรณีให้นำของนั้นออกจากเขตปลอดอากรหรือเขตประกอบการเสรีเพื่อใช้หรือจำหน่ายในราชอาณาจักรโดยชำระภาษีอากรให้ถูกต้องหรือส่งของนั้นออกไปนอกราชอาณาจักรหากมิได้ปฏิบัติเช่นว่านี้ให้ถือว่าสิทธิการยกเว้นภาษีอากรสำหรับของดังกล่าวสิ้นสุดลงและให้จัดเก็บภาษีอากรสำหรับของนั้นตามกฎหมายว่าด้วยศุลกากรนับแต่วันที่ครบกำหนดระยะเวลาโดยให้ถือว่าวันที่ครบกำหนดนั้นเป็นวันนำเข้าสำเร็จตามกฎหมายว่าด้วยศุลกากรข้อ ๘ มิให้นำข้อ ๔ และข้อ ๕มาใช้บังคับกับของที่เป็นเครื่องจักร อุปกรณ์ เครื่องมือและเครื่องใช้รวมทั้งส่วนประกอบของของดังกล่าวที่จำเป็นต้องใช้ในการประกอบอุตสาหกรรมหรือพาณิชยกรรมซึ่งได้นำเข้ามาในราชอาณาจักรและได้นำเข้าไปในเขตปลอดอากรหรือเขตประกอบการเสรีข้อ ๙ ให้รถดับเพลิง รถกู้ภัย รถไฟส่องสว่างและรถบรรทุก ที่นำเข้ามาในราชอาณาจักรในโครงการพัฒนาระบบบริหารและเพิ่มประสิทธิภาพการทำงานสำนักป้องกันและบรรเทาสาธารณภัยกรุงเทพมหานคร ทางท่าเรือแหลมฉบัง เมื่อวันที่ ๒๗มกราคม พ.ศ. ๒๕๔๙ จำนวน ๑๗๖ คัน และวันที่ ๖ กุมภาพันธ์ พ.ศ. ๒๕๕๐ จำนวน ๑๓๙ คันเป็นยุทธภัณฑ์ที่ผู้นำของเข้ารับไว้ใช้ในราชการเพื่อการบรรเทาสาธารณภัยตามกฎหมายว่าด้วยการควบคุมยุทธภัณฑ์และให้ได้รับยกเว้นอากรตามประเภท ๑๓ ภาค ๔ ของที่ได้รับยกเว้นอากรแห่งพระราชกำหนดพิกัดอัตราศุลกากร พ.ศ. ๒๕๓๐ นับแต่วันที่นำของดังกล่าวเข้ามาในราชอาณาจักรและให้ผู้นำของเข้าดำเนินการตามกฎหมายว่าด้วยการควบคุมยุทธภัณฑ์และกฎหมายว่าด้วยศุลกากรต่อไปทั้งนี้ในส่วนของการดำเนินการตามกฎหมายว่าด้วยการควบคุมยุทธภัณฑ์ให้กรุงเทพมหานครทำความตกลงร่วมกับกระทรวงกลาโหมในการดำเนินการกับยุทธภัณฑ์ตามข้อนี้ข้อ ๑๐[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๕สิงหาคม พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติวริญา/ปริยานุช/จัดทำ๒๖ สิงหาคม๒๕๕๙นุสรา/ตรวจ๒๕ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๘ ง/หน้า ๑๘/๒๕ สิงหาคม ๒๕๕๙